
Nr.4857/09.04.2019


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre

privind sustenabilitatea investiției realizată în cadrul unui proiect finanțat din granturi SEE și Norvegiene în cadrul Apelului Restrâns de Proiecte ”Reducerea sărăciei”


Sectiunea a 2 - a 
Motivul emiterii proiectului de hotărâre

1.Descrierea situatiei actuale 
	Prin H.C.L.M.T. nr.218/27.06.2017 s-a înființat Direcția de Asistență Socială a Municipiului Timișoara și s-a aprobarea Organigrama și Statul de funcţii pentru aceasta.
	Fondul Roman de Dezvoltare Sociala (FRDS), in calitate de Operator de Program pentru Programul "Dezvoltare locala si reducerea saraciei, cresterea incluziunii romilor" (Dezvoltare locala), finantat prin Granturile SEE si Norvegiene 2014-2021, a lansat joi, 6 decembrie 2018, apelul restrans de propuneri de proiecte "Reducerea saraciei".
	Apelul ofera suport pentru initierea unor masuri de reducere a saraciei si excluziunii sociale implementate la nivel national si/sau local, masuri care vizeaza dezvoltarea rezultatelor proiectelor finantate anterior prin Programul RO25 "Combaterea Saraciei", finantat din Granturile Norvegiene 2009-2014.
Printre solicitantii eligibili in cadrul acestui apel restrans de propuneri de proiecte se regăsește și Directia de Asistenta Sociala a Municipiului Timisoara
2.Schimbari preconizate și rezultate așteptate: 
Proiectul propus spre finanțare va avea drept obiectiv Creșterea incluziunii sociale și întărirea coeziunii economice și sociale la nivelul municipiului Timișoara prin acordarea de servicii sociale de tip integrat populației aflate în risc de sărăcie și excluziune socială, prin desfășurarea de acțiuni în comunitate și prin promovarea parteneriatului activ și întărirea relațiilor bilaterale. Unul dintre obiectivele specifice ale proiectului va fi ”Reducerea numărului de persoane aflate în risc de sărăcie și excluziune socială prin furnizarea a două tipuri de servicii sociale de zi, în cadrul a două centre de servicii situate în proximitatea unor zone urbane marginalizate din municipiul Timișoara, către 3160 persoane (copii, tineri și adulți) aflate în risc de sărăcie și excluziune socială, folosind o intervenție de tip integrat”. 
Prin intermediul proiectului se intenționează achiziționarea a două clădiri, unde vor fi dezvoltate două tipuri de servicii sociale care vor fi furnizate populației aflate în risc de sărăcie și excluziune socială din Municipiul Timișoara. Proiectul va fi implementat în cadrul unui parteneriat format din Direcția de Asistență Socială a Municipiului Timișoara, în calitate de Promotor de Proiect, Fundația United Way România, în calitate de Partener Proiect, Fundația Județeană pentru Tineret Timiș în calitate de Partener Proiect și Municipiul Oslo în calitate de Partener Proiect. Direcția de Asistență Socială a Municipiului Timișoara va fi responsabilă cu administrarea celor două clădiri achiziționate prin proiect în scopul dezvoltării de sericii sociale și cu furnizarea de servicii sociale într-un dintre clădiri, iar Fundația United Way România va fi responsabilă cu furnizarea de servicii sociale cealaltă clădire achiziționată prin proiect. Furnizarea serviciilor sociale se va face pe perioada de implementare a proiectului (36 de luni) și pe o perioadă de minim 5 ani după încheierea proiectului. Bugetul estimat al proiectului este de aproximativ 4.200.000 Euro.       

3.Alte informatii - nu este cazul
4.Concluzii
Pentru motivele expuse mai sus, se propune:
· Transferul proprietății asupra celor două clădiri propuse a fi achiziționate prin proiect (în scopul furnizării de servicii sociale populație în risc de sărăcie și marginalizare socială din municipiul Timișoara) către Promotorul de Proiect, respectiv Direcția de Asistență Socială a Municipiului Timișoara sau către cei desemnați explicit de PP în cererea de finanțare ca destinatari ai clădirilor și/sau terenurilor, înainte de finalizarea proiectului;
· Interzicerea vânzării, închirierii sau ipotecării clădirilor și/sau terenurilor achiziționate cu fonduri din grantul proiectului pe o durată de cinci ani de la finalizarea proiectului sau mai mult dacă sunt stipulate în contractul de proiect;
· Utilizarea bunurilor imobile și/sau terenurilor achiziționate cu fonduri nerambursabile numai în conformitate cu obiectivele proiectului. În special, clădirile vor putea fi utilizate pentru a găzdui serviciile de administrație publică numai dacă o astfel de utilizare este în conformitate cu obiectivul proiectului;
· Menținerea echipamentelor achiziţionate pentru care întregul cost de achiziție a fost acceptat de OP ca fiind eligibil în proprietatea Promotorului de Proiect, pe o durată de minim 5 ani de la încheierea proiectului, şi utilizarea, în tot acest timp, în acelaşi scop pentru care au fost achiziţionate;
· Asigurarea de către Promotorul de Proiect a echipamentului respectiv împotriva daunelor (cum sunt: incendiu, furt şi alte incidente pentru care se acordă asigurare în mod obişnuit de către firmele de asigurări), atât pe perioada implementării proiectului, cât şi timp de cel puţin 5 ani după încheierea acestuia;
· Alocarea de resurse de către Promotorul de Proiect pentru întreţinerea adecvată a acestor echipamente pentru cel puţin încă 5 ani după încheierea proiectului;
· Alocarea de resurse de către Promotorul de Proiect pentru furnizarea serviciilor sociale într-una dintre clădirile propuse a fi achiziționate prin proiect pentru cel puţin încă 5 ani după încheierea proiectului; 

